F1: Grosjean vinnigste in nat oefensessie | Nuus24
Londen – Die Lotus-renjaer Romain Grosjean het Vrydag die vinnigste tyd op 'n sopnat Silverstone-baan opgestel in die eerste oefensessie vir die Britse Grand Prix wat Sondag plaasvind.Die Fransman se vinnigste tyd van 1 minuut 56.552 sekondes is 'n kwartsekond vinniger as Daniel Ricciardo se Toro Rosso.McLaren se Lewis Hamilton het die derde vinnigste oefentyd opgestel gevolg deur Sergio Perez in sy Sauber.Kliek hier vir die volledige uitslae.Vir die jongste sportnuus volg Nuus24Sport op Twitter.– Formula1.com
Lees meer oor: romain grosjean | formule 1 VOLGENDE OP NUUS24X Vermiste paartjie van die Oos-Kaap se liggame gevind | Maroela Media
Lusindiso Poyo en Nolwazi Mkhize se liggame is gevind (Foto: Dispatch Live)
ŉ Paartjie wat verlede Sondag verdwyn het, se liggame is gevind.
Lusindiso Poyo (52), ŉ personeellid van OR Tambo-munisipaliteit in die Oos-Kaap en sy meisie, Nolwazi Mkhize (39), wat by Ingquza-munisipaliteit gewerk het, is op 13 Mei as vermis aangemeld by Port St Johns-polisie.
“ŉ Volskaalse soektog is van stapel gestuur deur die polisie en verskeie ander rolspelers,” het kapt. Nozuku Handile, woordvoerder van die polisie, gesê.
“Die motor waarin hulle gery het, ŉ wit BMW X5, is Donderdag uit die lug opgemerk onder ŉ krans onder die Port St Johns-aanloopbaan.
“Die polisie se soek- en reddingspan kon nie die liggame dadelik bereik nie, weens die onbegaanbaarheid van die terrein,” het Handile bygevoeg. “ŉ Helikopter van die weermag het Vrydag die soekspan bygestaan om die liggame uit te haal.”
ŉ Ondersoek word gedoen om te bepaal wat presies gebeur het en hoe hulle gesterf het.